Notum sit omnibus futuris et presentibus quod ego Engelbertus Buceer, laudante uxore mea et filio meo, do et concedo Deo et sancte Marie de Firmitate et monachis ejusdem loci in perpetuo quoddam pratum quod habebam in insula que est inter Graunnam et Grisun et habuit inde.XXi. solidos et sotulares. Testes hii: Paganus Berens et Martinus Borget, Landricus de Leiva, Seguinus, Dalmatius, monachi Firmitatis.